අජන්ත අලහකෝන් කලා අධ්‍යක්ෂවරයාය.ඉමල් ශානක පීරිස් අංග රචනයෙන් ද, ලලිත් ධර්මවර්ධන කොණ්ඩා සැකසුමෙන් ද එක් වෙති.සක්කාරං මෙම මස 20 වැනිදා සිට රඹුක්ඔළුව සහ මහනුවර යන ප්‍රදේශයන් අවට රූගැන්වේ.අග්‍රගණ්‍ය සිංහල සිනමා කෘතිය වූ නිධානය චිත්‍රපටයට පාදක වූ කෙටි කතාව මෙන්ම ආචාර්ය ලෙස්ටර් ජේම්ස් පීරිස් නිර්මාණය කළ අවරගිර චිත්‍රපටයට පාදක වූ නවකතාව රචනා කළ මහා සාහිත්‍යධර ජී. බී. සේනානායකයන්ගේ ජන්ම ශත සංවත්සරය සමරමින් ප්‍රණාම උළෙලක් මෙම මස 12 වැනිදා එනම් අද සවස 4 ට බොරැල්ල සිංහල සංස්කෘතික ආයතනයේදී (සුදර්ශියේ) පැවැත් වේ.අමාත්‍ය ජීවන් කුමාරතුංග මහතා මුලසුන හොබවන මෙහි ජී. බී. සේනානායක සූරීන් පිළිබඳ සමරු දේශනය ලේඛක සෝමවීර සේනානායකයන් විසින් පවත්වනු ලබයි.ප්‍රියන්ත පතිරගේ ගේ පළමු සිනමා අධ්‍යක්ෂණය වන ‘පුංචි අපිත් බය නෑ දැන්’ ළමා සිනමා සිතුවම විසිහත් වන ඉරාන ළමා චිත්‍රපට උළෙල නියෝජනය කරයි.ගිරිරාජ් කෞශල්‍ය, මහින්ද පතිරගේ, රජිත් හිරාන් චාමිකර, නිල්මිණි බුවනෙක, සුසන්තා චන්ද්‍රමාලි, මිලින්ද පෙරේරා, සමන්ති ලැනරෝල්, තිස්ස බණ්ඩාරනායක, වසන්ත කුමාරසිරි, ජනක ප්‍රියංකර, සංදීප් සන්රාජ්, කැළුම් නිරෝෂන් සමඟ ළමා නළුවන් වන සචින් චතුරංග, ඩිල්කි නෙත්මිණි, සන්තුෂ් දිල්හාර මෙහි චරිත මවති.කැමරා අධ්‍යක්ෂණය ගාමිණී චමින්දගෙනි.